EkBass/fiwiki-20250220-pages-articles huggingface dataset:
Laurie Lee

Laurie Lee (26. kesäkuuta 1914 Stroud, Gloucestershire – 13. toukokuuta 1997 Slad, GloucestershireKettunen, Keijo: Kirjailija Laurie Lee Elämä tallennettuna kirjoihin, Helsingin Sanomat 23.5.1997. Viitattu 25.4.2017. Vaatii tilauksen.) oli englantilainen runoilija ja prosaisti, jonka tunnetuimpia teoksia ovat lapsuusmuistoihin perustuva Siideriä Rosien kanssa (Cider with Rosie, 1959) ja nuoruusmuistoihin perustuva Niin minä lähdin maailmalle keskikesän aamuna (As I Walked Out One Midsummer Morning, 1969).Niin minä lähdin maailmalle keskikesän aamuna, Kirjasampo. Viitattu 25.4.2017. Leen tunnetuimmasta teoksesta Cider with Rosie on tehty televisioelokuvia, muun muassa 1998. ==Suomennetut teokset== * Siideriä Rosien kanssa (Cider with Rosie, 1959), suom. Markku Lahtela Otava 1978 ISBN 951-1-04816-3 * Niin minä lähdin maailmalle keskikesän aamuna (As I Walked Out One Midsummer Morning), suom. Kersti Juva Otava 1982 ISBN 951-1-06747-8 ==Lähteet== Luokka:Englantilaiset kirjailijat Luokka:Vuonna 1914 syntyneet Luokka:Vuonna 1997 kuolleet
Mirabella Eclano

Mirabella Eclano on kunta Avellinon maakunnassa Italiassa. Se sijaitsee 46 kilometrin päässä maakunnan pääkaupungista Avellinosta ja 30 kilometrin päässä Beneventosta. Roomalainen Aeclanumin kaupunki sijaitsi kunnan läheisyydessä. == Lähteet == == Aiheesta muualla == Luokka:Avellinon maakunnan kunnat
Sarkkilanjärvi

Sarkkilanjärvi tarkoittaa seuraavia: * Sarkkilanjärvi, järvi Hämeenkyrössä * Sarkkilanjärvi, järvi Ikaalisissa * Sarkkilanjärvi, kaupunginosa Ikaalisissa Luokka:Järvien täsmennyssivut
Maurizio Malvestiti

Maurizio Malvestiti (s. 25. elokuuta 1953 Marne) on italialainen roomalaiskatolinen piispa. Hänet vihki papiksi Bergamon hiippakuntaan Clemente Gaddi 11. kesäkuuta 1977. Hänet nimitettiin Lodin hiippakunnan johtoon 26. elokuuta 2014. Piispaksi konsekroinnin suoritti 11. lokakuuta Leonardo Sandri, jota avustivat Francesco Beschi ja Giuseppe Merisi. Malvestiti asetettiin virkaansa 26. lokakuuta.Catholic-Hierarchy.org: Bishop Maurizio Malvestiti == Lähteet == Luokka:Italialaiset piispat Luokka:Katoliset piispat Luokka:Vuonna 1953 syntyneet Luokka:Elävät henkilöt
Laskukynnys

Laskukynnys on hydrologiassa järven rannan, tai vastaavasti valuma-alueen vedenjakajan, matalin kohta. Järvissä on yleensä vain yksi laskukynnys, sillä vesi juoksee järvestä pois aina sen matalimmasta kohdasta, mikä samalla määrittää järven vedenpinnan korkeuden. Järven laskukynnyksessä sijaitsee järven lasku-ojaan tai laskujokeen johtava luusua. On harvinaista, että järvellä on kaksi tai useampia lasku-uomia ja silloin järveä kutsutaan bifurkaatiojärveksi. == Laskukynnyksen eroosio == Järven laskukynnyksen yli virtaa vesi, jonka eroosio siirtää pois maa-ainesta syventäen laskukynnyksen pohjaa. Kuvattu tapahtuma on nopea uusilla järvillä, jolloin vesi vie aluksi helposti irtoavat maalajit mennessään ja tämä vaihe kestää tavallisesti vain vuosia. Sitä mukaa, kun eroosio syventää laskukynnyksen pohjaa, laskee myös järven vedenpinta. Seuraava eroosion vaihe kestää satoja tai tuhansia vuosia, jonka vuoksi järven vedenpinta alenee myös hitaasti. Silloin vastustuskykyisimmät rakenteet, kuten suuret kivenlohkareet tai halkeileva kallio murtuu pala palalta. Vasta ehjä peruskallio on laskukynnyksenä pitkään kestävä pohja. == Laskukynnyksen vaihtuminen == Järven laskukynnys voi vaihtua toiseen. Suomessa tunnetaan monia tapauksia, jossa suuren järven alueella tapahtuva epätasainen maankohoaminen kallistaa järven allasta. Siinä kohtaa järven rannasta, missä maa kohoaa hitaimmin, vedenpinta nousee nopeimmin ja vesi kiipeää, yleensä vuosisatojen aikana hitaasti, ylemmäksi. Kun vesi on kohonnut järven valuma-alueen vedenjakajalle, murtaa se itsensä siitä läpi ja virtaavien vesien eroosio voi kuluttaa vedenjakajalle uoman. Yleensä järven aikaisempi lasku-uoma kuivuu tapahtuman aikana ja uusi laskukynnys määrittää järvelle uuden vedenpinnan korkeuden. Uuteen laskukynnykseen voi kehittyä järven uusi virtavesi. Uusi laskukynnys voi syntyä myös kevättulvan tai ihmisen kaivaustoiminnan seurauksena. == Järven säännöstely == Järven vedenpinnan korkeutta voi säädellä patoamalla luusuassa olevaa laskukynnystä tai kaivamalla laskukynnystä matalamman. Viimeksi mainitulla tavalla toimitaan järvenlaskussa, kun halutaan laskea järven vedenpintaa alemmaksi. Säännösteltävän järven luusuassa on patolaite, jolla voidaan hallitusti nostaa tai laskea vedenpintaa. == Katso myös == * Luusua ja lasku-uoma == Lähteet == == Aiheesta muualla == * Pajunen, Hannu: Saarijärven reitin yläosan kehitys jääkauden jälkeen , Geologi, nro 4, 2013 Luokka:Limnologia Luokka:Potamologia
Deus Ex (pelisarja)

Deus Ex on Eidos Interactiven julkaisema, nykyisin Square Enixin julkaisema videopelisarja. Pelisarja on tunnettu muun muassa kyberpunk-aiheestaan. == Pelit == * Deus Ex (2000) ** myös nimellä Deus Ex: The Conspiracy (PlayStation 2) * Deus Ex: Invisible War (2003) * Deus Ex: Human Revolution (2011) * Deus Ex: The Fall (2013) * Deus Ex GO (2016) * Deus Ex: Mankind Divided (2016) * Deus Ex: Breach (2017) == Jatko-osat == Ensimmäiselle pelille on olemassa useampi jatko-osa, joista ensimmäinen kantaa nimeä Deus Ex: Invisible War. Sarjan kolmas osa Deus Ex: Human Revolution julkaistiin 26. elokuuta 2011, ja sarjan neljäs osa Deus Ex: Mankind Divided 26. elokuuta 2016. Juonellisesti Human Revolution sijoittuu aikaan ennen alkuperäisen Deus Exin tapahtumia, kun taas ensimmäisen jatko-osan Invisible Warin tapahtumat sen jälkeiseen. Pelit muodostavat yhden yhtenäisen tarinan, vaikka niissä pelataan eri henkilöillä. Neljäs pelisarjan osa sijoittuu ajallisesti kaksi vuotta edeltäjänsä tapahtumien jälkeiseen lähitulevaisuuden cyberpunk-henkiseen Prahaan ja samalla siis aikaan ennen alkuperäisen pelin tapahtumia. == Aiheesta muualla == * Pelisarja MobyGamesissä *
Oskari Koivula

Johan Oskar Koivula oli suomalainen metsätyönjohtaja, joka vuoden 1918 sisällissodan aikana toimi Hyvinkään punakaartin päällikkönä. 19.–21. huhtikuuta käydyn Hyvinkään taistelun aikana hän johti paikkakunnan puolustusta yhdessä Viialasta saapuneen Topias Harjun kanssa. == Toiminta sisällissodassa == Hyvinkään punakaarti järjestäytyi sisällissodan käynnistyessä 27. tammikuuta 1918, jolloin Koivula valittiin sen päälliköksi. Avustajakseen hän sai Lopelta kotoisin olleen työmiehen August Pihlajiston (1882–1918). Helmi–maaliskuun aikana Koivula osallistui pataljoonapäällikkönä taisteluihin Satakunnan ja Hämeen rintamilla muun muassa Laviassa. Hyvinkäälle palattuaan hän ryhtyi 18. huhtikuuta organisoimaan paikkakunnan puolustusta Helsingin muutamaa päivää aikaisemmin vallanneita saksalaisia vastaan. Koivula tiedusteli Viipuriin paenneelta punakaartin esikunnalta, ryhdytäänkö Hyvinkäätä puolustamaan vai peräännytääkö paikkakunnalta. Antautuminen ei hänen mukaansa tullut kyseeseen. Esikunnan vastausta ei tunneta, mutta Koivula johti Harjun kanssa punaisten joukkoja kolme päivää kestäneen puolustustaistelun aikana. Koivulan toiminnasta taistelussa ei myöskään ole tarkkaa tietoa, mutta hän johti mahdollisesti asemanseutua puolustaneita punaisia Harjun vastatessa Hevosmäestä. Taistelujen jälkeen punaiset perääntyivät Riihimäen kautta kohti Lahtea. Osa hyvinkääläisistä, kuten Lauri Kara, onnistui pakenemaan Neuvosto-Venäjälle, mutta Koivulan kohtalo on epäselvä. Pidetään mahdollisena, että hän kuoli Lahdessa huhti-toukokuun aikana. Koivulan nimi kuitenkin löytyy pääesikunnan tiedusteluosaston 29. toukokuuta 1918 julkaisemasta etsittävien punakaartilaisten listasta. Oskari Koivulan mukaan on nimetty Hyvinkään Nummenkärjen kaupunginosassa kulkeva Koivulankatu. == Lähteet == Luokka:Hyvinkään historia Luokka:Suomen sisällissodan punaiset Luokka:Syntymävuosi puuttuu Luokka:Vuonna 1918 kuolleet
Millennium 2.2

Millennium 2.2 on vuonna julkaistu strategia/resurssienhallintapeli. Peli on julkaistu myös nimellä Millennium: Return to Earth ja se on edeltäjä Deuteros- pelille. Pelin on kehittänyt Software Studios ja julkaissut Electric Dreams Amigalle, Atari ST:lle ja DOS:lle. == Vastaanotto == Peli on saanut 84% CU Commodore User Amiga-64 -lehden arvostelussa. Peli on saanut 90% Zzap -lehden arvostelussa. == Lähteet == == Aiheesta muualla == * * Luokka:Vuoden 1989 videopelit Luokka:Amiga-pelit Luokka:Atari ST -pelit
Bolognan metropolikaupunki

Bolognan metropolikaupunki () on yksi Italian metropolikaupungeista. Bolognan maakunta muutettiin 1.1.2015 alkaen metropolikaupungiksi. Metropolikaupungin pääkaupunki on Bologna. Maakunta sijaitsee Emilia-Romagnan alueella Italian pohjoisosissa ja se koostuu 55 kunnasta. Bolognan maakunnan pinta-ala on 3 702 neliökilometriä. Asukkaita siellä on miljoona. == Lähteet == == Aiheesta muualla == *
K-luokka (sluuppi)

K-luokka oli Alankomaiden kuninkaallisen laivaston suunnittelema viiden aluksen muodostama tykkiveneluokka. Luokan aluksista valmistui kolme, jotka kaikki Saksa valtasi keskeneräisinä Alankomaat vallatessaan. Kahden tilaus peruutettiin ennen töiden aloittamista. Kolme ensimmäistä alusta tilattiin osana vuoden 1938 laivastosuunnitelmaa korvaamaan vanhentuneet Gruno-luokan tykkiveneet. Alusten suoja ja raskas ilmatorjunta-aseistus olisivat tehneet niistä hyvin satamien ja rannikon puolustukseen sopivia. Lisäksi ne olisivat soveltuneet saattueiden suojaamiseen ja sukellusveneidentorjuntaan.netherlandsnavy.nl Vuoden 1939 hankintasuunnitelma sisälsi neljä uutta alusta, joista ainoastaan K4 ja K5 tilattiin. Saksan aloittaessa hyökkäyksensä länteen 10. toukokuuta 1940 kolme ensimmäistä olivat vielä keskeneräisinä telakoilla. Saksalaiset saivat alukset vahingoittumina haltuunsa. Alankomaiden laivastoesikunta peruutti K4 ja K5 tilaukset. Saksan laivasto tilasi kolmen keskeneräisen aluksen valmistamisen. Niihin lisättiin miinakiskot ja alkuperäiset ilma- ja merimaaliammuntaan sopivat 120 millimetrin pääaseet korvattiin vain merimaaliammuntaan sopivilla No.8 -tykeillä. 40 millimetrin tykit korvattiin Saksan laivaston standardi 37 millimetrin tykein ja konekiväärit kahdellatoista 20 millimetrin tykillä. Sodan aikana alukset olivat Norjassa ja Saksan kotivesillä. Sotatoimien päättyessä ainoastaan K3 liitettiin kunnostettuna Alankomaiden laivastoon. == Alukset == K-luokan sluupit Nimi Telakka Kölinlasku Vesille Valmis Kohtalo K 1 P. Smit Jr., Rotterdam 2. elokuuta 1939 23. marraskuuta 1940 2. lokakuuta 1941 Britannian kuninkaallisten ilmavoimien 5. toukokuuta 1945 upottama K 2 Gusto, Schiedam 1939 28. kesäkuuta 1941 14. marraskuuta 1942 vaurioitunut korjauskelvottomaksi torpedo-osumasta 9. lokakuuta 1944 romutettu lokakuussa 1947 K 3 P. Smit Jr., Rotterdam 23. kesäkuuta 1939 22. maaliskuuta 1941 2. helmikuuta 1942 Alankomaiden laivastolle 18. heinäkuuta 1946 romutettu 29. elokuuta 1960 K 4 P. Smit Jr., Rotterdam ei ei ei K 5 P. Smit Jr., Rotterdam ei ei ei ==Lähteet == * * === Viitteet === *
Teikangas

Teikangas on Ikaalisten 13. kaupunginosa. Kaupunginosa on pääosin teollisuusaluetta. *
Lodin roomalaiskatolinen hiippakunta

Lodin katolinen hiippakuntaDiocese of Lodi" GCatholic.org kattaa italialaisen Lodin maakunnan. Siihen kuuluu 123 seurakuntaa, joissa oli vuoden 2012 alussa yhteensä jäsentä. Hiippakunnan piispa on Maurizio Malvestiti.Alessandro Caretta (1975). San Bassiano: vescovo di Lodi : studi nel 16. centenario della ordinazione episcopale 374-1974 (in Italian). Lodi: Curia vescovile. Merlo, Adriano (1857). Notizie intorno alla vita di S. Bassiano vescovo di Lodi (in Italian). Venezia: Tip. Emiliana. Gams, p. 793 == Lähteet == == Aiheesta muualla == * Hiippakunnan kotisivut Luokka:Katolisen kirkon hiippakunnat Luokka:Lodin maakunta
Treoniinisyntaasi

Treoniinisyntaasi on lyaaseihin kuuluva entsyymi. Entsyymi katalysoi fosfohomoseriinin ja veden välistä reaktiota, ja tuotteena reaktiossa muodostuu treoniinia ja fosfaatti-ioneja. Entsyymiä esiintyy arkeissa, bakteereissa, kasveissa ja sienissä mutta ei eläimissä, ja se osallistuu treoniinin ja isoleusiinin biosynteesiin. Treoniinisyntaasin EC-numero on EC 4.2.3.1. ==Rakenne ja toiminta== Treoniinisyntaasi on rakenteeltaan kahdesta samanlaisesta alayksiköstä koostuva dimeeri. Kasvien treoniinisyntaasi on molekyylimassaltaan tyypillisesti noin 110 kDa. Treoniinisyntaasi vaatii toimiakseen koentsyymikseen pyridoksaalifosfaatin. Tämän lisäksi kasveilla on sienistä ja bakteereista poikkeava säätelymekanismi. S-adenosyylimetioniini toimii entsyymin allosteerisena aktivoijana. Fosfohomoseriini on myös metioniinin synteesissä tarvittavan entsyymin kystationiinisyntaasin substraatti ja nämä kaksi entsyymiä kilpailevat siitä. S-adenosyylimetioniinia muodostuu metioniinista, kun sitä on runsaasti. Metioniinin tarpeen ollessa vähäinen S-adenosyylimetioniini aktivoi treoniinisyntaasia ja sitä kautta suuntaa fosfohomoseriinin metabolian kohti treoniinin muodostumista. Treoniinisyntaasin katalysoiman reaktion reaktiomekanismin ensimmäisessä vaiheessa fosfohomoseriini muodostaa imiinin eli Schiffin emäksen koentsyyminä toimivan pyridoksaalifosfaatin kanssa. Seuraavassa vaiheessa tämä imiini toisiintuu ja molekyylistä eliminoituu fosfaatti-ioni. Eliminaation seurauksena muodostuu aminokrotonihapon ja pyridoksaalifosfaatin imiini, joka hydrolysoituu treoniiniksi. Aminokrotonihappo voi myös irrota entsyymistä ja hydrolysoitua ei-entsymaattisesti solulimassa treoniiniksi. ==Lähteet== Luokka:Lyaasit
Cesc Gay

Francesc ”Cesc” Gay i Puig (s. 1967 Barcelona) on espanjalainen elokuvaohjaaja ja -käsikirjoittaja. Hänen ohjaamansa espanjalais–argentiinalainen draamaelokuva Paras ystäväni Truman sai vuonna 2015 viisi Goya-palkintoa. Gay ohjasi esikoiselokuvansa Hotel Roomin (1998) yhdessä argentiinalaisen Daniel Gimelbergin kanssa. == Filmografia == === Elokuvat === * Hotel Room (1998) * Krámpack (2000) * En la ciudad (2003) * Creación de «Canciones de amor y de droga (de Pepe Sales) (2004) * Ficción (2006) * V.O.S. (2009) * Una pistola en cada mano (2012) * Paras ystäväni Truman (2015) == Lähteet == Luokka:Espanjalaiset elokuvaohjaajat Luokka:Espanjalaiset elokuvakäsikirjoittajat Luokka:Vuonna 1967 syntyneet Luokka:Elävät henkilöt
Pirkko-Liisa Kyöstilä

Pirkko-Liisa Kyöstilä (s. 29. marraskuuta 1957) on suomalainen diplomaatti. Hän toimi Suomen Namibian-suurlähettiläänä Windhoekissa 2017–2021. Sitä ennen hän toimi Suomen Palestiinan-suurlähettiläänä Ramallahissa vuodesta 2014 lähtien. Kyöstilä aloitti uransa ulkoministeriön palveluksessa vuonna 1987. Ennen Ramallahia hän työskenteli ulkoministeriön kehityspoliittisella osastolla kansalaisjärjestöyksikön päällikkönä vuodesta 2011. Sitä ennen hän oli johtava virkamies Suomen suurlähetystössä Nepalissa Kathmandussa. Hän on työskennellyt aiemminkin kehitysyhteistyön ja kehityspolitiikan parissa ulkoministeriössä ja Suomen ulkomaanedustustoissa Dar es Salaamissa, Roomassa ja Pariisissa OECD-edustustossa. Koulutukseltaan Kyöstilä on kauppatieteiden maisteri Helsingin kauppakorkeakoulusta (1981). == Lähteet == Luokka:Suomen suurlähettiläät Luokka:Vuonna 1957 syntyneet Luokka:Elävät henkilöt
Kyöstilä

Kyöstilä on muun muassa seuraavien henkilöiden sukunimi: * Heikki Kyöstilä (s. 1946), yrittäjä ja teollisuusneuvos * Jami Kyöstilä (s. 1996), jalkapalloilija * Juhani Kyöstilä (1931–2010), lääkäri ja koripalloilija * Lauri Kyöstilä (1896–1984), uimahyppääjä, elokuvajärjestäjä, laulaja-näyttelijä * Pirkko- Liisa Kyöstilä (s. 1957), diplomaatti * Tapio Kyöstilä (1939–2015), muusikko, äänisuunnittelija * Tapio Kyöstilä (s. 1942), yrittäjä, Heikki Kyöstilän veli
Riitta Resch

Riitta Hannele Resch (o.s. Niemi, s. 2. syyskuuta 1954 Rauma) on suomalainen virkamies ja diplomaatti. Hän on toiminut Suomen Belgian-suurlähettiläänä Brysselissä syyskuusta 2018. Aiemmin Resch työskenteli ulkoministeriön kehityspoliittisella osastolla globaaliin siirtolaisuuteen liittyvien kysymysten parissa. Hän on ollut myös johtava asiantuntija ulkoministeriön humanitaarisen avun ja politiikan yksikössä.Humanitaarisen avun ja politiikan yksikkö. Ulkoministeriö 28.3.2017. Viitattu 26.4.2017 Resch on työskennellyt suurlähettiläänä Manilassa 2004–2008. Hän aloitti ulkoministeriön palveluksessa vuonna 1982.Riitta Resch suurlähettilääksi Manilaan. Ulkoasiainministeriö 2.4.2004. Viitattu 26.4.2017 Resch työskenteli 2008–2012 suurlähettiläänä Kyproksella NikosiassaUlkoasiainministeriö 28.3.2008. Viitattu 26.4.2017Maatiedosto. Suomen suurlähetystö Nikosia5.2.2015. Viitattu 26.4.2017 ja ollut Suomen YK-valtuuskunnan johtajaSuomen valtuuskunnan johtaja uskoo asekauppasopimuksen syntymiseen. Ylen uutiset 29.3.2013 . Viitattu 26.4.2017. Resch on palvellut myös Pariisin ja New Delhin suurlähetystöissä sekä Geneven edustustossa ja YK-edustustossa New Yorkissa. Kotimaassa ulkoministeriössä hän on työskennellyt oikeudellisella, kauppapoliittisella ja poliittisella osastolla YK-yksikön päällikkönä ja ennen Manilaan siirtymistä globaaliasiain osastolla yleisten globaaliasiain yksikön päällikkönä. Koulutukseltaan Resch on kauppatieteiden maisteri (MBA) Turun kauppakorkeakoulusta. == Lähteet == Luokka:Suomen suurlähettiläät Luokka:Elävät henkilöt Luokka:Vuonna 1954 syntyneet
2\. kaupunginosa

2\. kaupunginosa tai II kaupunginosa tarkoittaa jonkin kaupungin kaupunginosaa, jolle on kaupunginosia numeroitaessa annettu järjestysnumeroksi 2. eli roomalaisilla numeroilla II. Joissakin kaupungeissa toiselle kaupunginosalle on annettu järjestysnumeron lisäksi myös nimi. ==Toisia kaupunginosia== *Forssassa: Ojalanmäki *Helsingissä: Kluuvi *Hämeenlinnassa: Koilliskulma *Ikaalisissa: Kurinranta *Joensuussa: II kaupunginosa *Jyväskylässä: Harju *Keravalla: Kilta *Kotkassa: 2. kaupunginosa *Kuopiossa: Vahtivuori *Lohjalla: Ahtsalmi *Mikkelissä: Maunuksela *Naantalissa: Viluluoto *Oulussa: Vaara *Porissa: Teljä *Tampereella: Tammerkoski *Turussa: II kaupunginosa *Vaasassa: Hietalahti *Valkeakoskella: 2. kaupunginosa Luokka:Täsmennyssivut
Exercises in Futility

__NOTOC__ Exercises in Futility on puolalaisen black metal -yhtye Mgłan kolmas studioalbumi. Se julkaistiin. == Kappaleet == # # # # # # == Kokoonpano == * Mikołaj ”M.” Żentara – kitara, basso, laulu, äänittäjä * Maciej ”Darkside” Kowalski – rummut, äänittäjä == Arvostelut == * Imperiumi.net: Imperiumi.net: Levyarvio * Inferno: * Metalliluola: 10/10Metalliluola: Levyarvio == Lähteet == ==Aiheesta muualla== * * Luokka:Vuoden 2015 albumit Luokka:Mgłan albumit
Pantodonta

Pantodonta on sukupuuttoon kuollut nisäkkäiden ryhmä, joka tunnetaan paleoseenilta eoseenille ajoitetuista fossiileista Länsi-Euroopasta, Pohjois- Amerikasta ja itäiestä Aasiasta. Ne ilmestyivät Aasiassa varhaisella paleoseenilla ja katosivat keskisellä eoseenilla jälkeläisiä jättämättä. Kaikki pantodontit, ehkä primitiivisimpiä lajeja lukuun ottamatta, olivat kasvinsyöjiä ja ainakin aikansa suurimpien nisäkkäiden joukossa. Pantodonttien adaptiivinen radiaatio oli monimuotoinen ja johti aina muutaman kilon painoisista puissa eläneistä eläimistä yli puolen tonnin painoisiin laiskiaismaisiin maaeläimiin. == Luokittelu == *Pantodonta **Yläheimo Bemalambdoidea ***Heimo Bemalambdidae ***Heimo Harpyodidae **Yläheimo Coryphodontoidea ***Heimo Coryphodontidae **Yläheimo Pantolambdoidea ***Heimo Alcidedorbignyidae ***Heimo Barylambdidae ***Heimo Pantolambdidae ***Heimo Pantolambdodontidae ***Heimo Pastoralodontidae ***Heimo Titanoideidae == Lähteet == Luokka:Esihistorialliset nisäkkäät
Samsung Galaxy Core Plus

Samsung Galaxy Core Plus on korealaisen Samsung Electronicsin lokakuussa 2013 julkaisema älypuhelin. Siinä on viiden megapikselin kamera ja VGA-etukamera. Puhelimessa on 4,3 tuuman näyttö ja microSD-korttipaikka, joka tukee enintään 64 gigatavun microSD-kortteja. == Lähteet == Galaxy Core Plus Luokka:Android- pohjaiset laitteet Luokka:Vuoden 2013 matkapuhelimet Luokka:Kosketusnäytölliset älypuhelimet
Främling (albumi)

Främling on ruotsalaisen poplaulaja Carola Häggkvistin esikoisalbumi vuodelta 1983. Sen tuotti Lasse Holm. Albumia myytiin yli miljoona kappaletta ja se on Ruotsin kautta aikain myydyin musiikkialbumi.Carola Främling 25 år, kansivihko, s. 3 Främling sisältää Lasse Holmin sävellysten ohella ruotsinkielisiä versioita maailmanlaajuisesti menestyneistä musiikkikappaleista kuten "Gloria" ja "Mickey". == Kappaleet == === A-puoli === === B-puoli === == Muusikot == *Rutger Gunnarsson – basso *Peter Ljung – flyygeli *Håkan Mjörnheim – kitara *Peter Ljung – kosketinsoittimet *Peter Ljung – kellopeli *Anders Glenmark, Lennart Sjöholm, Liza Öhman – taustalaulu *Ruotsin radion sinfoniaorkesteri – jousisoittimet *Peter Ljung – syntetisaattori *Per Lindvall – rummut == Muuta == Främling julkaistiin alun perin vinyylinä ja C-kasettina, kuten useimmat pop-albumit 1980-luvun alkupuoliskolla. Digitaalinen CD-levy ilmestyi 1992 ja kokoelma-albumi Främling 25 år vuonna 2008. Kokoelmalla on mukana myös Carolan 1985 julkaistu studioalbumi Happy Days sekä useita bonusraitoja kuten "Främling" useana eri kieliversiona ja muita medley-raitoja. Kokoelmalle on sisällytetty myös "Fångad av en stormvind", jolla Ruotsin yleisradioyhtiö voitti Eurovision laulukilpailun 1991. Niin ikään juhlakokoelmalla on Dan Hillin menestyssävellys "Sometimes When We Touch", jonka Carola esitti ensimmäisen kerran jo neljätoistavuotiaana vuonna 1981. == Lähteet == == Aiheesta muualla == *Carola.com *Popfakta.se / Titel: Främling Luokka:Vuoden 1983 esikoisalbumit Luokka:Ruotsalaiset popalbumit Luokka:Iskelmäalbumit
Climbing Up on the Way Down

__NOTOC__ Climbing Up on the Way Down on hardcore punk -yhtye Hero Dishonestin EP-levy, joka julkaistiin kesäkuussa 2003. Albumi julkaistiin usean eri levy- yhtiön toimesta Suomen lisäksi myös Tšekissä ja Britanniassa.Finnmusic: Hero Dishonest – Climbing Up on the Way Down Lammaszinen Sauli Hirvonen piti EP:tä kokonaisuudessaan ”hyvänä äkäilynä”, vaikkei pitänyt sitä muuten mitenkään mullistavana tuotoksena. == Kappaleet == === A-puoli === # # # === B-puoli === # * # # == Kokoonpano == * VP – laulu * Tuukka – laulu * Mikko – kitara * Tommi – basso, miksaaja * Jussi – rummut === Tuotanto === * Ilai Rämä – äänittäjä * Teemu Sinkko – äänittäjä == Lähteet == Luokka:Vuoden 2003 EP:t Luokka:Hero Dishonestin albumit Luokka:If Societyn albumit
Hyppää ruutuun

__NOTOC__ Hyppää ruutuun on hardcore punk -yhtye Kohu-63:n EP-levy, joka julkaistiin 7” vinyylinä vuonna 1989. == Kappaleet == === A-puoli === # === B-puoli === # * == Kokoonpano == * Lättä – laulu * Lindström – kitara * Enqvist – basso * Poko – rummut == Lähteet == Luokka:Vuoden 1989 EP:t Luokka:Kohu-63:n EP:t
Grigori Leps

Grigori Viktorovits Lepsveridze (, ) (s. 16. heinäkuuta 1962 Sotši) on georgialaissyntyinen venäläinen laulaja-lauluntekijä. Hänen musiikillinen tyyli on muuttunut uran alkuaikojen venäläisestä chansonista vähitellen soft rockiin. Hän on tunnettu matalasta, vahvasta baritoniäänestä. ==Diskografia== ; Albumit * 1995 — Натали (Natalie) * 1997 — Целая жизнь (Lifetime) * 2000 — Спасибо, люди... (Thanks, people ...) * 2002 — На струнах дождя... (On the strings of rain ...) * 2004 — Парус (Sail) * 2006 — Лабиринт (Maze/Labyrinth) * 2006 — В центре Земли (In the center of the Earth) * 2007 — Второй (Second) * 2009 — Водопад (Waterfall) * 2011 — Пенсне (Pince-nez) * 2011 — Берега чистого братства (Bank of pure brotherhood) yhdessä laulaja Alexander Rosenbaumin kanssa * 2012 — Полный вперед! (Full speed ahead) * 2014 — Гангстер №1 (Gangster #1) Luokka:Elävät henkilöt Luokka:Vuonna 1962 syntyneet Luokka:Venäläiset laulajat Luokka:Lauluntekijät Luokka:Laulaja-lauluntekijät
Kirkkovuoren näkötorni

Kirkkovuoren näkötorni on näkötorni Karstulassa Keski-Suomessa. Kirkkovuoren huippu on 211 mpy. Se on hirsirakenteinen, yli 20 metriä korkea rakennelma, josta avautuvat näkymät Pääjärven yli Karstulan keskustaan ja laajemminkin ympäristökuntiin. == Aiheesta muualla == * http://www.kirkkovuori.fi/ Luokka:Suomen näkötornit Luokka:Karstulan rakennukset ja rakennelmat
Lillgårdin rautatietunneli

Lillgårdin rautatietunneli on Rantaradalla Siuntion kunnassa sijaitseva rautatietunneli. Tunnelin pituus on 187 metriä ja se on valmistunut vuonna 1985 Kelan ja Viiman välisen rataoikaisun yhteydessä. Tunnelin aukon poikkipinta-ala on 38,6 m². Tunnelissa junien suurin sallittu nopeus Pendolinoilla on 180 km/h, kaksikerrosvaunuista koostuvilla junilla 120 km/h ja muilla junilla 160 km/h. Noin 800 metriä Lillgårdin tunnelista Karjaan suuntaan sijaitsee Riddarbackenin rautatietunneli. == Lähteet == Luokka:Suomen rautatietunnelit Luokka:Siuntion rakennukset ja rakennelmat Luokka:Siuntion liikenne
Lee Malia

Lee Malia (s. 4. kesäkuuta 1984, Englanti) on englantilaisen rock-yhtyeen Bring Me the Horizonin kitaristi ja yksi perustajajäsen. Hän perusti yhtyeen laulaja Oliver Sykesin, basisti Matt Keanin ja rumpali Matt Nichollsin kanssa. Lee Malian esikuvia ovat mm. Metallican James Hetfieldhttps://www.musicradar.com/news/me-and-my-guitar-bring-me-the- horizons-lee-malia ja Gary Moorehttps://www.guitarworld.com/magazine/dear- guitar-hero-lee-malia-bring-me-horizon-talks-gear-inspiration-gary-moore-and- more. Malia mainitsi post-rockin ja ennen kaikkea Explosions in the Sky -yhtyeen inspiroineen häntä säveltäessään yhtyeen neljättä studioalbumia Sempiternalia. https://www.guitarworld.com/magazine/dear-guitar-hero-lee- malia-bring-me-horizon-talks-gear-inspiration-gary-moore-and-more. == Yksityiselämä == Malia on ollut vaimonsa Deni McGoniglen kanssa naimisissa vuodesta 2017 lähtien. == Soittimet ja välineet == Malia käyttää kitaroinaan pääasiassa hänen omaa nimeä kantavaa Epiphonen lanseeraamaa signature- sarjaahttp://www.epiphone.com/Products/Les-Paul/Ltd-Ed-Lee-Malia-Signature- Les-Paul-Custom.aspx. *Epiphone Lee Malia Signature Les Paul Custom Artisan *Epiphone Lee Malia Explorer Custom Artisan *Epiphone Lee Malia RD Custom Artisan *Gibson Victory MVII (Seymour Duncan Dimebucker asennettu kaulamikrofoniksi) *Gibson Les Paul *Gibson Explorer == Studioalbumit == ===Bring Me The Horizon=== * * * * * *amo (2019) *POST HUMAN: SURVIVAL HORROR (2020) == Lähteet == Luokka:Brittiläiset kitaristit Luokka:Vuonna 1984 syntyneet Luokka:Elävät henkilöt Luokka:Seulonnan keskeiset artikkelit
Virvatuli – Eino Leinon elämä

Virvatuli – Eino Leinon elämä on Panu Rajalan kirjoittama Eino Leinon elämäkerta. Teos ilmestyi 2017, ja sen on kustantanut WSOY. Useita kirjailijaelämäkertoja kirjoittanut Rajala käy teoksessa läpi Leinon elämän ohella tämän teoksia. Lopussa on kussakin luvussa käytetyt lähteet sekä luettelo Leinon tuotannosta, Leinoa käsittelevä kirjallisuusluettelo ja henkilöhakemisto. Teoksessa on runsas kuvitus. ==Arviot== Pekka Jäntti kiittää arviossaan (Keskisuomalainen) unohdettujen teosten käsittelyä, mutta samalla huomauttaa, että "puolivillaisuuksien parissa pääasia – vallaton ihminen – 'verhouu'". Leinon epäonnisten rakkaussuhteiden kuvauksessa teos on hänen mukaansa kiehtovimmillaan. Harri Hautala (Aamulehti) pitää Rajalan kirjassa tärkeänä tietoa Leinon kuolinsyyn, syfiliksen, paljastamista, sillä sairaus saattoi vaikuttaa Leinoon monelta kannalta: niin tuotantoon, työntekoon kuin elämäänkin. Hän kehuu myös Leinon tuotannon laajaa käsittelyä, muutenkin kuin runoilijana, sillä runoilija-Leinosta on vuosien mittaan kirjoitettu jo paljon. Boheemiuden käsittelyä hän pitää turhan perusteellisena. Hän kysyy, mikä on loppujen lopuksi Leinon tuotannossa kestävintä, runous vai se kaikki muu. Hautala tiivistää näkemyksensä kirjasta: "Hyvä elämäkerta houkuttelee aina kohteensa taiteen äärelle. Rajalan kirja tekee ilman muuta sen." Matti Mäkelän mukaan (Helsingin Sanomat) tärkeää kirjassa on Leinon elämän käsittely uusin painotuksin, esimerkiksi poliittisin analyysein. Nuorsuomalainen Leino asettui sisällissodan puhjettua valkoisten puolelle, mutta aatteissaan hän oli romantikko. Mäkelä toteaa, että kirjan nimi Virvatuli viittaa Leinon häilyviin näkemyksiin, joissa innostus ja kyllästyminen vaihtuivat nopeasti. Outi Hytönen toteaa arviossaan (Kanava), että teos on ensisijaisesti elämäkerrallinen, teokset ovat sivuosassa. Hän huomauttaa Rajalan kömmähdyksestä: Leinosta Rajala käyttää johdonmukaisesti sukunimeä, naisista varsin yleisesti pelkkää etunimeä. jopa samoissa virkkeissä. Toinen kriittinen kommentti Hytöseltä tulee kirjan näkökulmasta: Leinoa katsotaan monissa luvuissa ulkopuolelta, eikä Leinon oma näkemys pääse esiin, joten kuvaus on etäinen ja ulkokohtainen. Hytönen nostaa esimerkiksi Aino Kallas -suhteen ja kysyy: "Mitä se merkitsi Leinolle?" Hän kuitenkin kiittää tekstiä monipuoliseksi ja rikkaaksi, viihdyttävästi ja sujuvasti kirjoitetuksi. Kokonaiskuva Leinosta jää avoimeksi, mutta Hytönen sanoo että näin on hyvä, sillä kuten Rajala toteaa: "Kuilua repaleisen yksityiselämän ja loistavan hengenelämän välillä Leino ei koskaan saanut eikä yrittänytkään kuroa kiinni."Rajala, s. 206 ==Lähteet== Luokka:Vuoden 2017 kirjat Luokka:Suomalaiset elämäkerrat ja muistelmat Luokka:Eino Leino
HMS H6 (1915)

HMS H6 oli Britannian kuninkaallisen laivaston vuonna 1915 vesillelaskettu H-luokan sukellusvene. == Valmistus == Alus tilattiin Canadian Vickersiltä Montrealista, missä köli laskettiin 14. tammikuuta 1915. Se laskettiin vesille vielä samana vuonna ja otettiin palvelukseen 9. kesäkuuta 1915.Akermann, Paul s. 251 == Palvelus == Alus ylitti Atlantin Kanadasta Britteinsaarille omin konein. Se liitettiin Harwichin sukellusveneosaston 8. laivueeseen.dutchsubmarines.com Alus ajoi karille 19. tammikuuta 1916 Alankomaiden rannikolla Schiemonnikoogin lahistöllä. Miehistö siirtyi brittiläiseen höyrylaivaan kahden Noord Brabant -luokan sluupin valvonnassa. Alankomaiden laivasto internoi aluksen. Britannian ja Alankomaiden hallitukset sopivat 4. toukokuuta 1917 sen lunastamisesta Alankomaiden laivastolle, joka nimesi aluksen Hr. Ms. O 8:ksi. Alus kunnostettiin käyttäen aiemmin internoidusta Saksan keisarikunnan laivaston SM UC-8:sta saatuja tietoja. Saksalaisaluksen oston jälkeen siitä siirrettiin Hr. Ms. O 8:aan Zeissin periskooppi. Huollossa Den Helderissä alus upposi 1921 satama-altaaseen. Se kärsi vain pieniä vaurioita ja kunnostettiin. Kesällä 1925 alus osallistui laivastoharjoitukseen Itämerellä. Saksan hyökättyä Alankomaihin 1940 aluksen miehistö upotti aluksensa. Saksalaiset nostivat hylyn, joka todettiin tutkimuksissa lähes vahingoittumattomaksi. Se liitettiin Saksan laivastoon nimellä U-D1 ja siirrettiin Kieliin, missä alus oli koululaivana koulutettaessa Saksan laivaston tulevia sukellusvenemiehistöjä. Alus poistettiin palveluksesta 23. marraskuuta 1943. Miehistö upotti sen Kielin satamaan 3. toukokuuta 1945. == Lähteet == * * * === Viitteet === Luokka:Kuninkaallisen laivaston H-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan sukellusveneet
Luzzaran taistelu

Luzzaran taistelu käytiin 15. elokuuta 1702 Luzzarassa nykyisen pohjois- Italian alueella Ranskan kuninkaallisten ja Habsburgien Itävallan keisarillisten joukkojen välillä. Taistelu oli osapuolille suhteellisen raskas, mutta jäi tulokseltaan ratkaisemattomaksi. == Taustaa == Eugen Savoijilaisen itävaltalaisarmeija oli pitänyt miesmäärältään ylivoimaista Ranskaa uhattuna jo pitkään. Helmikuussa 1702 itävaltalaiset tekivät öisen yllätyshyökkäyksen lähinnä nukkuvia ranskalaisia vastaan Cremonassa. Vaikka taistelu jäi lopulta ratkaisemattomaksi irlantilaisen prikaatin sinnikkään vastarinnan ansioista, puolustajien komentaja François de Neufville joutui vangiksi. Vastatakseen prinssi Eugenin armeijan muodostamaan uhkaan kuningas Ludvig XIV lähetti Italiaan täydennyksiä ja yhden pätevimmistä komentajistaan, Eugenin serkun Louis Joseph Vendômen. Kesällä ranskalaiset valtasivat Guastallan, josta he marssivat eteenpäin pyrkimyksenään piirittää Borgofortea. Ennen Borgofortea Vendôme leiriytyi Pojoen varteen lähelle Luzzaran kylää. Kuullessaan tästä Eugen Savoijilainen oli itse johtamassa Mantovan piirittämistä. Hän päätti hylätä piirityksen ja kerätä koko armeijansa keskeyttämään ranskalaisten operaation. Eugen marssitti joukkonsa lähelle Luzzaraa ja perusti päämajansa Rivan kylään. == Taistelu == Pojoki varmisti ranskalaisten vasemman sivustan. Lisäksi Vendôme rakennutti puolustusasemia ja vallituksia asemiensa ympärille. Muu maasto oli avointa, mutta suhteellisen vaikeakulkuista kenttää ojineen, kanavineen, aitoineen ja pensaikkoineen. Itävaltalaisten etuna oli kokeneempi armeija, sekä joukko taitavia komentajia. Aamun koittaessa Eugenin joukot eivät olleet vielä linjassa, joten hän joutui viivyttämään hyökkäystään. Hän oli jakanut armeijansa kolmeen osaan, joissa kussakin oli kaksi linjaa. Viimein kello viiden aikaan iltapäivällä joukot olivat järjestyneet taistelulinjaan ja Eugen antoi etenemiskäskyn. Hänen joukkonsa hyökkäsivät useita kertoja pyrkien ajamaan ranskalaiset etäämmälle joesta, jonka jälkeen hän voisi saartaa vastustajan. Ranskalaisten puolustus ei kuitenkaan antanut periksi ja taistelu jatkui pimeän tuloon saakka. Lopulta Eugenin armeija sai ajettua ranskalaiset asemistaan, mutta ei onnistunut saartamaan heitä. Ranskalaiset kärsivät jonkin verran enemmän tappioina, mutta koska heillä oli joka tapauksessa ylivoima, Eugen Savoijilainen ei saavuttanut hyökkäyksellä mitään. Sen sijaan hänen armeijansa menetti noin 10 prosenttia vahvuudestaan, mikä haittasi itävaltalaisten aloitekykyä jatkossa.Tucker 2009, s. 689 == Taistelun jälkeen == Loppuvuoden ajan armeijat pysyttelivät vastakkaisissa rintamissa aina 4. marraskuuta asti, jolloin ranskalaiset purkivat leirinsä ensimmäisenä päättäen samalla vuoden 1702 sotaretkensä. Seuraavan kerran Eugen Savoijilainen ja Louis Joseph Vendôme ottivat yhteen Italiassa Cassanon taistelussa elokuussa 1705. == Lähteet == * ===Viitteet=== Luokka:Itävallan taistelut Luokka:Ranskan taistelut Luokka:Italian historia Luokka:1702
O 9 -luokka

O 9 -luokka oli Alankomaiden kuninkaallisen laivaston kolmen sukellusveneen muodostama alusluokka. Luokka oli pienempi versio siirtomaapalvelukseen valmistetuista K XI -luokan aluksista ja sen suunniteltu toiminta-alue oli Pohjanmeri. Alusten maksimi suunniteltu sukellussyvyys oli 60 metriä. Niiden propulsiojärjestelmä oli tehottomampi ja siten maksiminopeus pienempi kuin edeltäjillään. Alusten aseistuksesta oli vähennetty yksi perän torpedoputkista.Bagnasco, Erminio s. 206 == Alukset == O 9 -luokan sukellusveneet Nimi Telakka Kölinlasku Vesille Valmis Kohtalo Hr. Ms. O 9 Koninklijke Maatschappij De Schelde, Vlissingen 1. joulukuuta tai 23. syyskuuta 1922 7. huhtikuuta 1925 18. tammikuuta 1926 poistettu alusluettelosta 1. joulukuuta 1944 Hr. Ms. O 10 Nederlandsche Dok en Scheepsbouw Maatschappij, Amsterdam 24. joulukuuta 1923 30. heinäkuuta 1925 1. syyskuuta 1926 poistettu alusluettelosta 11. lokakuuta 1944 Hr. Ms. O 11 Wilton-Fijenoord, Rotterdam 24. joulukuuta 1922 19. maaliskuuta 1925 18. tammikuuta 1926 miehistönsä upottama 14. toukokuuta 1940 Saksan laivastossa upotettu Den Helderissä sulkualukseksi syyskuussa 1944 == Lähteet == * * * === Viitteet === *
David Shulkin

David Jonathon Shulkin (s. 22. kesäkuuta 1959) on yhdysvaltalainen lääkäri ja maansa entinen veteraaniasiainministeri. Donald Trump valitsi Shulkinin ehdokkaakseen veteraaniasiainministeriksi 11. tammikuuta 2017 ja 13. helmikuuta senaatti hyväksyi nimityksen yksimielisesti äänin 100-0. Shulkin on ainut Trumpin hallituksessa ministerinä toiminut, jonka senaatti on hyväksynyt yksimielisesti ja kautta aikojen ensimmäinen veteraaniasiainministeri, joka ei itse ole veteraani. Hän toimi jo Barack Obaman hallituksessa samassa ministeriössä veteraanien terveydenhuollosta vastaavana apulaisministerinä. 28. maaliskuuta 2018 Trump ilmoitti erottaneensa Shulkinin tehtävästään. == Lähteet == == Aiheesta muualla == Luokka:Yhdysvaltalaiset lääkärit Luokka:Yhdysvaltain veteraaniasiainministerit Luokka:Vuonna 1959 syntyneet Luokka:Elävät henkilöt
Ylöjärven Ryhti

Ylöjärven Ryhti on vuonna 1931 perustettu ylöjärveläinen urheilun yleisseura. Seuran toiminta jakaantuu lajijaostoihin, joita ovat lentopallo-, jalkapallo-, hiihto-, yleisurheilu-, voimanosto-, frisbeegolf- ja kunto- ja veteraanijaosto. Jaostot ovat hyvin itsenäisiä. Pääseura vastaa seuratoiminnan yhdistyslain mukaisista vastuista. Pääseuran johtokunta valitaan sääntöjen mukaan seuran syyskokouksessa. Pääseuran johtokunta vahvistaa vuosikokouksessaan jaostojen kokoonpanon. ==Lähteet== * Luokka:Suomalaiset urheilun yleisseurat Luokka:Ylöjärveläiset urheiluseurat Luokka:Vuonna 1931 perustetut urheiluseurat Luokka:Suomen Työväen Urheiluliiton jäsenseurat
Hioki

Hioki voi tarkoittaa: *Hioki, Japanin kaupunki Kagoshiman prefektuurissa *Hiokin piirikunta entinen Japanin piirikunta Kagoshiman prefektuurissa *Hioki, japanilainen mittauslaitteita valmistava yritys
Rautavaaran auto-onnettomuus

Rautavaaran auto-onnettomuus tai Rautavaaran perhesurma tapahtui sunnuntai- iltana 26. lokakuuta 2014 kantatiellä 75 Rautavaaran kunnassa lähellä Hankamäen kylää, kun vuonna 1981 syntynyt nurmeslainen perheenäiti ajoi henkilöautolla tahallaan vastaantulevaa linja-autoa päin surmaten itsensä ja kolme lastaan. Lapset olivat iältään 1-, 2- ja 6-vuotiaita. Onnettomuudessa mukana ollut linja-auto oli matkalla Nurmeksesta Kuopioon, ja siinä matkusti kahden nuorimman lapsen isä. Linja-auton kuljettaja ja neljä matkustajaa loukkaantuivat lievästi. ==Tapahtumien kulku== Tapahtumaa edelsi perheenäidin ja hänen avomiehensä välinen riita perheen asioista. Nainen seurasi linja- autoa lapset kyydissään ja pysäytti sen bussipysäkille. Riitely jatkui hetken bussissa, minkä jälkeen bussinkuljettaja pyysi naisen poistumaan, jotta bussi pääsisi jatkamaan matkaa. Nainen poistui linja-autosta ja lähti seuraamaan autollaan bussia. Nainen ohitti linja-auton, teki U-käännöksen ja törmäsi tahallaan vastaantulevaan bussiin. Onnettomuustutkintalautakunta selvitti, että naisen kuljettaman henkilöauton nopeus oli 92–123 km/h, mutta törmäysjälkien ja henkilöauton keskinopeuden perusteella on aihetta olettaa, että henkilöauton nopeus törmäyshetkellä oli ollut lähempänä 123 km/h. Keskusrikospoliisin laboratorion tutkimuksen mukaan linja-auton nopeus törmäyshetkellä oli 47 km/h. Tutkimuksissa kävi ilmi, että linja-auto oli ehtinyt jarruttaa. Henkilöauto oli osittain painautunut linja-auton alle. Kolaria edeltävä riita oli taltioitu kännykällä. Tallenteessa oli sisällöltään kaikki, mitä lähellä istuneet muut matkustajat olivat kertoneet keskustelusta. Poliisin mukaan äiti ei ollut suunnitellut tekoaan entuudestaan, vaan teko oli tehty äkkipikaistuksissa ja kiihtyneessä mielentilassa. ==Jälkipuinti== Kolarin jälkeen alettiin suunnitella jopa 14 muutosta lakiin perhesurmien estämiseksi. Muutosten myötä esimerkiksi viranomaiset, koulut, neuvolat ja sosiaalitoimi saavat jatkossa oma-aloitteisesti ilmoittaa poliisille, jos on aihetta epäillä, että perhe voisi olla tehostetun avun tarpeessa. Poliisi voi muutosten myötä myös kutsua kokoon useita toimijoita räätälöimään apua perheelle. ==Lähteet== Luokka:Vuoden 2014 onnettomuudet Luokka:Vuoden 2014 rikokset Auto-onnettomuus Luokka:Tieliikenneonnettomuudet Suomessa Luokka:2010-luvun rikokset Suomessa Luokka:2010-luvun onnettomuudet Suomessa
Satu Miettinen

Satu Miettinen on suomalainen toimittaja ja ohjaaja, joka on työskennellyt Yleisradiossa vuodesta 1995. Hän työskentelee ajankohtais- ja featuretoimittajana A-studiossa. Tätä aiemmin hän on ollut toimittajana ja juontajana Ylen TV-uutisissa ja Ajankohtaisessa kakkosessa sekä ohjannut dokumenttiohjelmia mm. Silminnäkijä-sarjaan. == Lähteet == Luokka:Suomalaiset televisiotoimittajat Luokka:Suomalaiset uutisankkurit Luokka:Ylen toimittajat Luokka:Syntymävuosi puuttuu Luokka:Elävät henkilöt
O 12 -luokka

O 12 -luokka oli Alankomaiden kuninkaallisen laivaston neljän aluksen muodostama sukellusveneluokka. == Alukset == O 12 -luokan sukellusveneetBagnasco 1977 s. 206 Nimi Telakka Kölinlasku Vesille Valmis Kohtalo Hr. Ms. O 12dutchsubmarines.com Koninklijke Maatschappij De Schelde, Vlissingen 20. lokakuuta 1928 8. marraskuuta 1930 20. heinäkuuta 1931 Saksan laivastoon 30. tammikuuta 1943 U-D2 miehistönsä upottama 6. heinäkuuta 1945 Hr. Ms. O 13 Koninklijke Maatschappij De Schelde, Vlissingen 1. joulukuuta 1928 18. huhtikuuta 1931 1. lokakuuta 1931 poistettu 13. kesäkuuta 1940 Hr. Ms. O 14 Koninklijke Maatschappij De Schelde, Vlissingen 29. joulukuuta 1928 3. lokakuuta 1931 4. maaliskuuta 1932 upotettu 26. kesäkuuta 1943 Hr. Ms. O 15 Wilton-Fijenoord, Rotterdam 3. maaliskuuta 1930 27. toukokuuta 1931 28. heinäkuuta 1932 poistettu 1. syyskuuta 1945 == Lähteet == * * * === Viitteet === *
Kystationiini

Kystationiini (C7H14SN2O4) on aminohappoihin kuuluva orgaaninen yhdiste. Yhdiste esiintyy tärkeänä välivaiheena rikkiä sisältävien aminohappojen kysteiinin ja metioniinin biosynteesissä ja aineenvaihdunnassa. ==Ominaisuudet ja biosynteesi== Huoneenlämpötilassa kystationiini on väritöntä kiteistä ainetta. Yhdiste on optisesti aktiivista ja sen ominaiskiertokyky 1M suolahappoliuoksessa on +23,7. Kystationiinin biosynteesi ja metabolia poikkeaa toisistaan aitotumaisten eliöiden ja esitumaisten eliöiden välillä ja toisaalta myös eläinten ja kasvien välillä. Eläimet tuottavat kystationiinia homokysteiinistä ja seriinistä kondensaatioreaktiolla, jota katalysoiva entsyymi on kystationiini-β-syntaasi. Kystationiinista muodostuu edelleen kysteiiniä ja α-ketovoihappoa kystationiini-γ-lyaasin eli γ-kystationaasin kanssa. Kasvit sen sijaan muodostavat kystationiinia fosfohomoseriinistä ja kysteiinistä kystationiini-γ-syntaasientsyymin katalysoimana. Myös bakteereilla on tämä sama entsyymi, mutta se hyödyntää fosfohomoseriinin sijaan joko asetyylihomoseriiniä tai sukkinyylihomoseriiniä. Kasveilla ja bakteereilla esiintyy entsyymiä nimeltä kystationiini-β-lyaasi eli β-kystationaasi, joka hajottaa kystationiinin homokysteiiniksi ja palorypälehapoksi. ==Lähteet== Luokka:Aminohapot
Mark Johnson

Mark Johnson on ainakin seuraavien henkilöiden nimi: * Mark Johnson (s. 1945), yhdysvaltalainen elokuvatuottaja * Mark Johnson (s. 1957), yhdysvaltalainen jääkiekkoilija ja valmentaja * Mark Steven Johnson (s. 1964), yhdysvaltalainen elokuvakäsikirjoittaja, -ohjaaja ja -tuottaja * Mark Johnson (s. 1971), yhdysvaltalainen nyrkkeilijä.
Daybreak Game Company

Daybreak Game Company on yhdysvaltalainen videopelien kehittäjä. Yhtiö oli aiemmin MMO-pelejä kehittävä Sony Online Entertainment, jonka Sony myi vuonna 2015. == Pelit == Yhtiön pelejä ovat: * PlanetSide 2 * DC Universe Online * Everquest * H1Z1 == Lähteet == == Aiheesta muualla == * Profiili MobyGamesissä Luokka:Yhdysvaltalaiset videopeliyritykset
Ski-cross slope

Ski-cross slope Ski-cross slope Paikkakunta: Miass, Tšeljabinskin alue, Venäjä Talviurheilukeskus: Sunny Valley Ski resort Vuori: Izvestnaja () Rinneluokitus: Punainen Yläasema: 575 m Ala-asema: 345 m Korkeusero: 230 m Pituus: 1 300 m Keskijyrkkyys: 17,7 % Hissi Hissi Tyyppi: 4-hengen tuolihissi Ala-asema: 345 m Yläasema: 575 m Skicross Skicross Lähtö: 569 m Maali: 376 m Korkeusero: 193 m Pituus: 1 070 m Keskijyrkkyys: 18 % Eri elementtejä: 52 kpl 1\. MC-kilpailu: 25.2.2017 Lumilautacross Lumilautacross Lähtö: 563 m Maali: 370 m Korkeusero: 193 m Pituus: 1 100 m Keskijyrkkyys: 17,5 % Eri elementtejä: 18 kpl 1\. MC-kilpailu: 21.2.2016 Ski-cross slope (virallisesti ) on laskettelupuisto Sunny Valley Ski resortissa Miassissa Tšeljabinskin alueella Venäjällä. Ski-cross slopessa on järjestetty freestylehiihdon ja lumilautailun maailmancupin crosskilpailuja. ==Lähteet== *Sunny Valley Ski resort uralterra.com *Ski resort Solnechnaya Dolina – Miass-Chelyabinsk (Sun Valley) skiresort.info *Ski Cross Results – Sunny Valley fis-ski.com *Snowboardcross Results – Sunny Valley fis-ski.com Luokka:Venäjän laskettelurinteet Luokka:Miass
Braintreen ohje

Braintreen ohje () on nimitys John Adamsin vuonna 1765 kirjoittamalle tekstille. Tekstissä Adams kritisoi Britannian leimaverolakia, joka hänen mielestään sorti Amerikan siirtomaissa asuneita ihmisiä. Braintreen ohje oli Adamsin ensimmäinen julkinen kirjoitus, jossa hän asettui puolustamaan Britannian siirtomaiden asukkaiden oikeuksia suhteessa emämaa Britanniaan. Braintreen ohjeen tarkoituksena oli ohjeistaa Braintreen edustajaa Massachusettsin lainsäädäntöelimessä, jotta tämä ryhtyisi toimiin leimaverolakia vastaan. Lisäksi Braintreen ohje julkaistiin useissa sanomalehdissä, minkä seurauksena myös kymmenissä muissa kaupungeissa julkaistiin samankaltaisia leimaverolain vastaisia julkilausumia. == Lähteet == == Aiheesta muualla == *Alkuperäinen teksti (osiossa 3: Instructions of the Town of Braintree to Their Representative, 1765) Luokka:Yhdysvaltain poliittinen historia Luokka:1765
Gloucesterin taistelu

Gloucesterin taistelu () oli pieni Yhdysvaltain vapaussodan taistelu, joka käytiin 25.-26. marraskuuta 1777 New Jerseyssä lähellä National Parkia. Taistelun komentajina toimivat Yhdysvaltain puolella Gilbert du Motier de Lafayette ja Armand Tuffin de La Rouërie, Britannian puolella taas Charles Cornwallis. Taistelu päättyi yhdysvaltalaisten voittoon. Luokka:New Jersey Yhdysvaltain vapaussodassa Luokka:Yhdysvaltain vapaussodan taistelut Luokka:1777
Mitsubishi Eclipse Cross

Mitsubishi Eclipse Cross on Mitsubishi Motorsin vuodesta 2017 lähtien valmistama crossover-tyyppinen henkilöautomalli, joka esiteltiin Geneven autonäyttelyssä keväällä 2017. Se sijoittuu mallistossa pienemmän ASX:n ja suuremman Outlanderin väliin. Vuoden 2017 Euro NCAP -kolaritestistä Eclipse Cross sai tulokseksi täydet viisi tähteä. Moottoriksi on valittavissa 1,5-litrainen turboahdettu bensiinimoottori tai 2,2-litrainen diesel. Bensiinimoottori on varustettu kuusivaihteisella manuaalivaihteistolla tai portaattomalla CVT-automaatilla, diesel kahdeksanportaisella automaattivaihteistolla. Vetotapana on aina neliveto. == Lähteet == == Aiheesta muualla == Eclipse Cross Luokka:J-segmentin autot Luokka:2010-luvun autot Luokka:2020-luvun autot
Googly eyes

Googly eyes tarkoittaa askartelutarvikeliikkeissä myytäviä irtosilmiä, joita voi kiinnittää erilaisille pinnoille. Nämä mulkosilmät ovat pyöreitä kirkkaita muovikuplia, joiden sisällä on vapaasti liikkuva "pupilli". Irtosilmiä käytetään erilaisissa askartelutöissä ihmisiä tai muita olentoja esittävien hahmojen silminä. Silmät voi kiinnittää myös johonkin esineeseen, jolloin tämä esine ikään kuin personoituu eläväksi ollennoksi. == Ominaisuudet == Irtosilmät ovat pyöreitä läpinäkyviä muovikuplia, joiden tasainen tausta on joko muovia tai pahvia. Kuplan sisällä on vapaasti liikkuva musta pyöreä levy. Näin "silmät" näyttävät liikkuvan, kun niitä käännetään tai ravistellaan. Mulkosilmiä on eri kokoisina. Kuplan koko vaihtelee noin 4,8 mm:stä jopa 61 cm:iin. Tausta on yleensä valkoinen ja "pupilli" musta kuten ihmisen silmässä, mutta silmistä on myös useita värillisiä versioita. Homestar Runner internet- animaatiosarjan HR-wikissä on sarjan googly eyesille omistettu sivu. == Muut sovellukset == Samanlaisia pyöreitä mulkosilmiä esiintyy myös piirros- ja animaatiohahmoilla sekä kolmeulotteisilla hahmoilla, kuten pehmolelut. == Esimerkkejä == * Lastensarja Seesamtien Keksimonsterin, kuten monen muunkin saman sarjan hahmon silmät ovat mallia googly eyes. * Happy Tree Friends -sarjan Nuttylla on pyöreät mulkosilmät. * Saturday Night Live -sarjan sketsissä Christopher Walken kiinnittää irtosilmät kaikille huonekasveilleen. * Jackass-sarjassa on mustasta sukasta tehty punakielinen ja mulkosilmäinen olento nimeltä The Black Mamba, jolla lyödään ihmisiä. * X Window Systemin sovellus xeyes: sovelluksessa googly eye -tyyliset mulkosilmät seuraavat käyttäjän hiiren osoittimen liikkeitä. * Black Grape -yhtyeen Stupid Stupid Stupid -levyn ensimmäisen UK-painoksen kannessa oli muovisilmät. Image:Googly Drain.jpg|Vesiränni mulkoilee. Image:Googly eyes make everything better. (2014-02-07 by irish10567).jpg|Oluella on silmät. Image:The University of Chicago is watching you (5694539537).jpg|Chicagon yliopisto tarkkailee sinua. Image:Angry Googly Eyes sign (the whole world is watching on the other side), Lafayette Square (32568981626).jpg|Vihaiset silmät mielenosoituksessa. Image:3D Red-Eyed Tree Frog.jpg|3D-tulostettu sammakko, jolle on kiinnitetty googly eyes -silmät. Image:Female troll construction 8.jpg|Tekeillä on nukke, jolla on googly eyes -mulkosilmät. Image:CookieMonster cropped.png|Keksimonsterin silmät ovat mallia googly eyes. Image:X11_ssh_tunnelling.png|X Window Systemin sovellus xeyes. == Aiheesta muualla == * How to create fun recycled googly eyes – Tee itse googly eyesit Guidecentral (www.youtube.com) * Googly Eyes Gardener – Christopher Walken, Saturday Night Live (www.youtube.com) * Funny googly eyes make EVERYTHING look better Sonya Jersey (www.youtube.com) * Caspar Babypants – Googly Eyes (www.youtube.com) * Googly Eyes Homestar Runner -wikissä. (www.hrwiki.org) Luokka:Pilailuvälineet